Mens temperaturerne stiger i de kurdiskkontrollerede lejre i det nordøstlige Syrien, øges risikoen sig for, at de kvinder og børn, der er interneret, bliver syge og i værste fald dør.

FN’s seneste situationsrapport fra lejren Al-Hol, der er vokset fra 10.000 tilbageholdte i december til over 73.000 i dag, advarer om, at forholdene i den overfyldte lejr vil blive forværret. Risikoen for en stigning i antallet af smitsomme sygdomme, vandmangel og problemer med korrekt opbevaring af mad er øget.

Det internationale Red Barnet er den eneste nødhjælpsorganisation, der har jævnlig adgang til den separate del af Al-Hol-lejren, hvor 11.000 internationale kvinder og børn fra 60 forskellige lande er tilbageholdt. Sonia Khush, der er leder af det internationale Red Barnet i Syrien, bekræfter, at forholdene står til at blive forværret i lejren, hvor størstedelen af de internerede er børn. Det er også blandt dem, at dødeligheden er størst.